Районкүләм "Татар малае» һәм «Татар кызчыгы" бәйгеләренең җиңүчеләре билгеле булды
Бәйгедә район балалар бакчаларында тәрбияләнүче 12 малай һәм 13 кыз ярышты.
Питрәч районы Шәле авылының "Тургай" балалар бакчасында район күләмендә "Татар малае-2023", "Татар кызчыгы-2023" бәйгеләре булып узды.
Катнашучылар үзләре белән таныштыргач, кызлар үзләренең җырга, биюгә булган осталыкларын, малайлар халкыбызның йолалары, гореф-гадәтләре күренешләрен күрсәттеләр. Бәйгенең "Оста кулда һөнәр бар" дип исемләнгән өлешендә малайлар җеп үрү осталыгында, ә кызларыбыз "Уңган кызлар " этабында пәрәмәч ясап көч сынаштылар.
"Татар кызчыгы-2023" бәйгесе җиңүчесе - районның "Кояшкай" балалар бакчасында тәрбияләнүче Нәргизә Миндубаева, ә "Татар малае-2023" җиңүчесенә Шәле авылының "Тургай" балалар бакчасында тәрбияләнүче Азамат Апулов ия булды.
Следите за самым важным и интересным в Telegram-каналеТатмедиа